Komela Wendekaranê Dêrsimî ra gama kurdkî - Dersiminfo.com\nKeyepel Kultur Komela Wendekaranê Dêrsimî ra gama kurdkî\nKomela Wendekaranê Dêrsimî ra gama kurdkî\nBi konseya wendekaranê unîversîteya “Tuncelî”, êdî unîversîte de di lehçeyê kurdkî, kirmanckî (zazakî) û kurmanckî (kirdaskî), yenê xebitnayene. No qerarê konseye hetê rektorê unîversîte kî ame qebul kerdene. Gama vêren a ke pêro tabelayê unîversîte bi kirmanckî, kurmanckî, tirkî, îngilizkî û erebkî yenê nuştene.\nNey ra kî dot wendekarê kirmancî wazenê ke nameyê unîversîte bivurnê bikerê Unîversîteya Mizurî. No semed ra îmzayê ke yenê arê kerdene, bêro rusnayene bi Anqara.\nKonseya wendekaran tena teorî de ney, heyatê pratîkî de kî ziwanê kurdkî xebitnenê. Vilaweka panelê bi nameyê “Vizêr ra ewro elewîyênî” hem bi kurmanckî hem kî bi kirmanckî ameye viraştene. Sireyê panelî de kî pêro qiseykerdişî hemdem çarîyay kurmanckî û kirmanckî ser.\nNuşteyo peyênWekîlê BDP benê yê HDP\nNuşteyo verênTaximê Lingan